ลักษณะการประกอบธุรกิจ

ภาพรวมของการประกอบธุรกิจของบริษัทฯที่อยู่ในวงการพิมพ์และวงการบรรจุภัณฑ์ที่มีมานาน
ได้มีการพัฒนาเพื่อเพิ่มมูลค่าเพิ่มให้ผลิตภัณฑ์อย่างต่อเนื่องกลยุทธ์ขององค์กร (Corporate
Strategy) ควบคุมการเติบโตของธุรกิจอย่างระมัดระวัง
จัดให้โครงสร้างภายในขององค์กรให้มีความคล่องตัว
แบ่งเป็นศูนย์ความรับผิดชอบตามชนิดของผลิตภัณฑ์ (Strategic Business Units)
ให้ผู้ที่มีความชำนาญการเฉพาะด้านรับผิดชอบในการวางแผน ตัดสินใจและควบคุมการปฏิบัติงาน
เพื่อการตัดสินใจที่รวดเร็วและสนองตอบต่อความต้องการของตลาดในแต่ละผลิตภัณฑ์
บริษัทฯยังได้ให้ความสำคัญในเรื่องคุณภาพของผลิตภัณฑ์และบริการหลังการขาย
เพื่อสร้างความเชื่อถือในชื่อเสียงของบริษัทฯ ดังนั้น กลยุทธ์ทางธุรกิจของบริษัทฯ (Business
Strategy) จะมุ่งไปที่ธุรกิจที่บริษัทมีความสามารถในการแข่งขัน

จากการดำเนินงานที่ผ่านมาโดยตลอดที่คงเน้นนโยบายหลักที่ค่อนข้างระมัดระวังในการขยายธุรกิจมิให้มีความเสี่ยงสูง
อยู่ในธุรกิจเดิมโดยโตไปตามตลาด
ซึ่งผลที่ได้รับโดยชัดเจนคือบริษัทฯมิได้ประสบกับปัญหาโดยเฉพาะที่เกี่ยวข้องกับการใช้เงินลงทุนไม่ว่าจากการกู้มากเกินไปหรือการใช้เงินลงทุนผิดประเภท
จึงเป็นโอกาสให้บริษัทฯสร้างสมประสพการณ์ในจุดแข็งที่มีอยู่ในเรื่องการมีความสามารถในการเลือกใช้วัตถุดิบที่มีคุณสมบัติคงค่ามาตราฐานสม่ำเสมอ
ราคาเคลื่อนไหวปกติ สามารถหาสิ่งทดแทนได้ในยามจำเป็น
ให้สอดคล้องกับเทคโนโลยี่หรือเทคนิคการผลิตที่ไม่ซับซ้อนทำให้ต้นทุนต่ำ
ในประเด็นดังกล่าวนี้ทำให้สามารถสร้างความสัมพันธ์ที่ดีได้ในกลุ่มSupply Chainที่เกี่ยวข้องด้วย

ในส่วนด้านการบริหารใช้การบริหารแบบ Lean and Mean
เพื่อความคล่องตัวในยุคที่ต้องลดต้นทุนเพื่อความอยู่รอด
ตามให้ทันในยุคการสื่อสารแบบไร้พรมแดนที่มีการเปลี่ยนแปลงและพัฒนาอย่างไม่หยุดนิ่งที่เกี่ยวกับการจัดเก็บข้อมูล
(Database) การประมวลผลข้อมูลที่ใช้ Information Technology และ Softwareใหม่ๆ
มาโดยตลอดและบริษัทฯได้จัดให้มีการฝึกอบรมพนักงานให้มีทักษะใหม่ๆ เช่น การใช้ประโยชน์จาก
Internet ไม่ว่าทางด้านการหาข้อมูลและการทำการตลาดและการขาย เป็นต้น
ซึ่งถือเป็นการปรับตัวด้านหนึ่งจากหลายๆด้านที่บริษัทฯ ดำเนินการ อีกทั้งยังมีการลงทุนใน MIS
(Management Information System) เป็นการสะท้อนการให้ความสำคัญกับการจัดการข้อมูล
ระบบสารสนเทศให้มีความเพียงพอ เชื่อถือได้ และทันต่อความต้องการ
เพื่อเป็นประโยชน์ต่อกระบวนการตัดสินใจในทุกระดับของการจัดการ

ภาพรวมการประกอบธุรกิจของบริษัทและบริษัทร่วม

แนวทางการประกอบธุรกิจหลักของบริษัทฯยังคงเป็นแนวเดิม
โดยชุดผู้บริหารกลุ่มเดิมที่ทุ่มเทให้กับบริษัทมาต่อเนื่อง
ได้มีการปรับปรุงและเปลี่ยนแปลงการดำเนินธุรกิจบ้างเล็กน้อยเพื่อให้สอดคล้องกับสภาวะการดำเนินธุรกิจที่เปลี่ยนแปลงไป
โดยภาพรวมบริษัทฯที่สำคัญมีดังนี้

1)  บริษัทฯมีวิศัยน์ทัศน์(Vision)ที่จะเป็นผู้ชำนาญด้านบรรจุภัณฑ์และการพิมพ์

2) หลังจากการร่วมลงทุนกับบริษัทที่ประเทศสาธารณรัฐสังคมนิยมเวียดนาม
เป็นโรงงานผลิตหลอดยาสีฟันระดับภูมิภาค (Regional Supply)
เป็นภาพให้เห็นการเปลี่ยนแปลงธุรกิจเดิมด้านหลอดลามิเนตที่สอดคล้องกับความต้องการของกลุ่มบริษัทฯลูกค้าหลักที่ย้ายฐานการผลิตไปจากประเทศไทย
โดยผลการดำเนินงานที่ผ่านมาเกินเป้าหมายที่วางไว้

3)
บริษัทฯมีความพร้อมชัดเจนที่จะก้าวไปสู่ธุรกิจเป็นผู้ให้บริการและจัดจำหน่ายผลิตภัณฑ์ที่มิได้ผลิตเองซึ่งเดิมมิได้เน้นและมีมูลค่าธุรกิจไม่มากนัก
โดยจะให้บริการและจัดจำหน่ายทั้งสินค้าที่ผลิตในประเทศและต่างประเทศ

4) จากที่บริษัทฯได้รับระบบคุณภาพมาตรฐาน ISO 9001 : 2000 ในด้านการผลิตและจำหน่าย
ผลิตภัณฑ์ฟิล์มฯ และ ผลิตภัณฑ์งานพิมพ์ฉลากกาว
จึงมุ่งเน้นเป็นผู้นำในการจัดการด้านคุณภาพอย่างต่อเนื่องโดยถือเสมือนเป็นนโยบายการสร้างมาตรฐานเพื่อความพึงพอใจสูงสุดของลูกค้า

โครงสร้างการถือหุ้นในกลุ่มบริษัท

1. บริษัทฯ ดำเนินธุรกิจโดยยึดความระมัดระวัง (Conservative)
จึงมีแนวทางการลงทุนในโครงการที่บริษัทฯ มีความชำนาญ ความเชื่อมั่น ความเสี่ยงต่ำ
(Calculated Risk) สามารถควบคุมการดำเนินงานได้ และมีความสามารถในการแข่งขัน

2.บริษัทฯเปิดโอกาสและพยายามสร้างความพร้อมภายในองค์กรให้พร้อมเพื่อรองรับกับการลงทุนหรือขยายธุรกิจ
ทั้งในระดับต้นน้ำและปลายน้ำ

โครงสร้างรายได้ของบริษัท 

ตามลักษณะโครงสร้างของบริษัทฯ
ที่มีลักษณะโครงสร้างที่ค่อนข้างซับซ้อนและเปลี่ยนแปลงไปตามวิวัฒนาการสมัยใหม่หรือพฤติกรรมของการใช้สินค้าอุปโภคบริโภค
แบ่งกลุ่มของผลิตภัณฑ์ เป็น 4 กลุ่มหลักดังนี้

1. กลุ่มพลาสติกฟิล์ม ได้แก่ O.P.P Film, Cast P.P Film, Metallized Film, LLDPE
Film เป็นต้น และก็ สามารถแยกได้ตามลักษณะสำคัญคือ สินค้าที่ผลิตเองและ
สินค้าภายในประเทศและนำเข้าจากต่างประเทศ

2. กลุ่มบริการการพิมพ์ รวมงานพิมพ์ฉลากกาว(สติกเกอร์) ได้แก่ การพิมพ์บนพลาสติกฟิล์มทั่วไป
ซึ่งนำไปใช้ทำเป็นซองอ่อนสำหรับบรรจุผลิตภัณฑ์อาหาร หรือผงซักฟอก ,
การพิมพ์บนฉลากกาวพลาสติก กระดาษแบบม้วน
สำหรับใช้เป็นฉลากของผลิตภัณฑ์เพื่อติดบนบรรจุภัณฑ์ด้วยเครื่องอัตโนมัติ

  3. กลุ่มหลอดลามิเนต ได้แก่ หลอดบรรจุยาสีฟัน

  4. กลุ่มอื่น ๆ ได้แก่ การเป็นตัวแทนจำหน่าย Dupont Film ผลิตฟิล์ม Metallized Film

รายได้ที่เกิดจากการขายผลิตภัณฑ์และบริการของบริษัทฯ จากการประกอบธุรกิจในรอบ 3 ปีที่ผ่านมา
มีมูลค่าการจัดจำหน่าย (ล้านบาท) และ สัดส่วนการจัดจำหน่ายเป็นเปอร์เซนต์ ดังนี้

+--------------------------+------+------+------+-----+------+------+
| ผลิตภัณฑ์/บริการ             | 2545 | %    | 2544 | %   | 2543 | %    |
+--------------------------+------+------+------+-----+------+------+
| พลาสติกฟิล์ม                | 39   | 6    | 30   | 53  | 32   | 5    |
|                          | 4.65 | 7.99 | 8.82 | .62 | 3.13 | 7.53 |
+--------------------------+------+------+------+-----+------+------+
| บริการ                    | 8    | 1    | 6    | 11  | 7    | 1    |
| การพิมพ์(รวมงานพิมพ์ฉลากกาว) | 6.22 | 4.85 | 5.80 | .42 | 8.66 | 4.01 |
+--------------------------+------+------+------+-----+------+------+
| หลอดลามิเนต               | 4    | 7.73 | 15   | 27  | 15   | 2    |
|                          | 4.86 |      | 5.85 | .06 | 6.02 | 7.78 |
+--------------------------+------+------+------+-----+------+------+
| อื่น ๆ                     | 5    | 9.43 | 4    | 7   | 3.82 | 0.68 |
|                          | 4.71 |      | 5.48 | .90 |      |      |
+--------------------------+------+------+------+-----+------+------+
| รวมมูลค่าจำหน่าย            | 58   | 100  | 57   | 100 | 56   | 100  |
|                          | 0.44 |      | 5.95 |     | 1.63 |      |
+--------------------------+------+------+------+-----+------+------+
| อัตราเพิ่ม (ลด) ของมูลค่า     | 0.78 |      | 2.55 |     | 1    |      |
|                          |      |      |      |     | 3.27 |      |
+--------------------------+------+------+------+-----+------+------+

เป้าหมายและการประกอบธุรกิจของแต่ละกลุ่มธุรกิจ

จากโครงสร้างรายได้จากกลุ่มพลาสติกฟิล์ม ซึ่งเป็นธุรกิจเดิมที่ได้ดำเนินการมาดั้งเดิม
มีภาพชัดเจนมากขึ้นของชนิดของผลิตภัณฑ์และสัดส่วนการขายผลิตภัณฑ์ที่ผลิตเองและส่วนที่นำมาจากภายในประเทศและนำเข้าจากต่างประเทศ
ซึ่งจะเป็นนโยบายสำคัญต่อไปที่จะปรับแนวทางโดยเน้นการเป็นตัวแทนจำหน่ายมากขึ้น
ซึ่งจะสอดคล้องกับการทำธุรกิจให้มีความยืดหยุ่นและคล่องตัวมากขึ้นด้วย

ส่วนรายได้จากกลุ่มบริการการพิมพ์(รวมงานพิมพ์ฉลากกาว)
ยอดรวมสูงขึ้นกว่าปีก่อนแต่ก็ยังไม่ถึงเป้าหมายที่คาดหวังไว้ที่ประมาณไม่น้อยกว่า18%จากรายได้รวมนั้น
เหตุสำคัญคือเนื่องจากมีการแข่งขันด้านราคาที่ค่อนข้างรุนแรงในตลาด
เพราะมีคู่แข่งจากต่างประเทศเพิ่มมากขึ้น
แต่จากที่บริษัทฯได้ลงทุนทั้งในด้านเครื่องจักรอุปกรณ์เพื่อสร้าง Competitive Advantage
ในเรื่องเทคนิคการพิมพ์ที่สูงกว่า

ด้านหลอดลามิเนต ที่มีสัดส่วนลดลง
เป็นไปตามนโยบายย้ายฐานการผลิตของลูกค้าหลักซึ่งบริษัทฯได้เตรียมจัดแผนรองรับเกี่ยวกับเครื่องจักรอุปกรณ์และบุคลากรที่เกี่ยวข้องไว้แล้ว

ส่วนกลุ่มผลิตภัณฑ์อื่นๆที่บริษัทมีนโยบายกำหนดไว้ให้เพื่อมีการศึกษา ทดสอบ
และเสาะหาผลิตภัณฑ์ใหม่ๆมารองรับกับการเปลี่ยนแปลงโครงสร้างรายได้หลัก
โดยเป็นการสนับสนุนฐานลูกค้าและสอดรับกับนโยบายระยะยาวต่อไป

จากโครงสร้างรายได้ปี2545แบ่งตามกลุ่มธุรกิจ พลาสติกฟิล์ม,
กลุ่มบริการการพิมพ์(รวมงานพิมพ์ฉลากกาว), กลุ่มหลอดลามิเนตและกลุ่มอื่น ๆคือ ประมาณ 68%,
15%, 8% และ 9% ตามลำดับ
ซึ่งต่อไปคงจะขึ้นกับความสามารถและความพร้อมของบุคลากรที่มีอยู่โดยถือได้ว่าเป็นปัจจัยภายใน
และปัจจัยภายนอกอื่นๆที่ไม่สามารถควบคุมได้